จ่ายประกันสังคมได้อะไร
เคยสงสัยบ้างไหมว่าจ่ายเงินให้สมทบให้ประกันสังคมเดือนละ 750 บาท หรือ 5% ของเงินเดือน ประกันสังคมเอาไปทำอะไร และเราได้สิทธิประโยชน์จากประกันสังคมบ้าง
15 พ.ค. 2558

เคยสงสัยบ้างไหมว่าจ่ายเงินให้สมทบให้ประกันสังคมเดือนละ 750 บาท หรือ 5% ของเงินเดือน ประกันสังคมเอาไปทำอะไร และเราได้สิทธิประโยชน์จากประกันสังคมบ้าง
เงิน 750 บาท ในแต่ละเดือนของประกันสังคมจะแบ่งเป็น...
- 225 บาท ดูแลเรื่องเจ็บป่วย ทุพพลภาพ คลอดบุตร และตาย ถ้าไม่ใช้สิทธิ เงินส่วนนี้ก็จะหายไป 
- 75 บาท ใช้ประกันการว่างงาน  ถ้าว่างงานได้เงินประกัน 30% ของเงินเดือนเป็นระยะเวลา 3 เดือน
- 450 บาท เก็บเป็นเงินออม จะได้คืนเมื่ออายุครบ 55 ปีโดยมีเงื่อนไข 
1.จ่ายประกันสังคมไม่ครบ 1 ปี  ได้คืนส่วนที่จ่ายเป็นเงินก้อน เรียกว่าบำเหน็จชราภาพ  เช่น จ่ายเดือนละ 750 บาทมาโดยตลอด 10 เดือน (750 บาท จะถูกหักเป็นเงินออม 450 บาท) เมื่ออายุครบ 55 ปี จะได้คืน 450 บาท x 10 เดือน = 4,500 บาท
2.จ่ายครบ 1 ปี แต่ไม่ถึง 15 ปี จะได้เป็นเงินก้อนเรียกว่าบำเหน็จ ซึ่งจะได้ส่วนที่นายจ้างสมทบไว้ด้วย  เช่น จ่าย 750 บาท ตลอด 7 ปี (84 เดือน) ที่จะได้รับคืนเมื่ออายุครบ 55 ปี คือ 450 บาท (ส่วนที่ตนเองจ่าย) + 450 บาท (ส่วนที่นายจ้างจ่าย) x 84 เดือน = 75,600 บาท
3.จ่ายตั้งแต่ 15 ปีขึ้นไป  จะได้รับเป็นเงินรายเดือน เรียกว่า บำนาญชราภาพ มี 2 กรณี
- กรณีจ่ายครบ 15 ปี  จะได้รับเงินเป็นรายเดือน  20% ของเฉลี่ยเงินเดือน 60 เดือนสุดท้าย  สมมติ 60 เดือนสุดท้าย เฉลี่ยแล้วเท่ากับ 1.5 หมื่นบาท จะได้รับ 20% คือ เดือนละ 3,000 บาท ไปจนเสียชีวิต
- กรณีสมทบมากกว่า 15 ปี  จะได้รับโบนัสเพิ่ม 1.5% ของเงินเดือน 60 เดือนสุดท้าย เช่น จ่ายครบ 20 ปี รายเดือนที่จะได้รับ คือ 20% ของเงินเดือนเฉลี่ย 60 เดือน + 1.5% ของเงินเดือนเฉลี่ย 60 เดือน x 5 ปี (จ่าย 20 ปี เกินจากที่กำหนดขั้นต่ำมา 5 ปี)
สมมติ ... เฉลี่ยเงินเดือน 60 เดือนสุดท้าย เท่ากับ 1.5 หมื่นบาท จะได้รายเดือน คือ (20% x 15,000 บาท) = 3,000 บาท+ (1.5% x 15,000 บาท x 5 ปี) = 3,375 บาท รวมเป็น 6,375 บาท ต่อเดือนไปจนเสียชีวิต
กรณีที่ได้รับเงินบำนาญชราภาพแต่ยังไม่ครบ 5 ปีเลยแล้วเสียชีวิตไปก่อน จะได้รับบำเหน็จ 10 เท่า ของเดือนสุดท้ายของเงินบำนาญที่ได้รับ เช่น บำนาญเดือนละ 6,375 บาท เสียชีวิตได้รับเงิน 63,750 บาท
ข้อมูล : มูลนิธิผู้บริโภค สำนักงานประกันสังคม